CELEX: C2007/235/04
Language: sl
Date: 2007-10-06 00:00:00
Title: Zadeva C-134/05: Sodba Sodišča (prvi senat) z dne 18. julija 2007 – Komisija Evropskih skupnosti proti Italijanski republiki (Neizpolnitev obveznosti države – Svobodno opravljanje storitev – Pravica do ustanavljanja – Zunajsodna izterjava terjatev)

6.10.2007   
            
            
               SL
            
            
               Uradni list Evropske unije
            
            
               C 235/3
            
         Sodba Sodišča (prvi senat) z dne 18. julija 2007 – Komisija Evropskih skupnosti proti Italijanski republiki
   (Zadeva C-134/05) (1)
   
   (Neizpolnitev obveznosti države - Svobodno opravljanje storitev - Pravica do ustanavljanja - Zunajsodna izterjava terjatev)
   (2007/C 235/04)
   Jezik postopka: italijanščina
   Stranki
   
      Tožeča stranka: Komisija Evropskih skupnosti (zastopnik: E. Traversa)
   
      Tožena stranka: Italijanska republika (zastopnika: I.M. Braguglia in P. Gentili)
   Predmet
   Neizpolnitev obveznosti države – Kršitev členov 43 in 49 ES –Nacionalna zakonodaja, ki dejavnost zunajsodne izterjave terjatev pogojuje s pridobitvijo dovoljenja, katerega veljavnost je omejena na ozemlje pokrajine, kjer je bilo izdano.
   Izrek
   
               1)
            
            
               Italijanska republika, s tem da je v okviru enotnega besedila zakonov o javni varnosti (Testo Unico delle Leggi di Pubblica Sicurezza), odobrenega s kraljevim dekretom št. 773 z dne 18. junija 1931, določila obveznost za vsa podjetja, ki izvajajo dejavnost zunajsodne izterjave terjatev:
               
                           —
                        
                        
                           da zaprosijo, čeprav podjetje že ima dovoljenje, ki ga je izdal kvestor ene pokrajine, za novo dovoljenje v vsaki drugi pokrajini, kjer želi opravljati svoje dejavnosti, razen če dodeli mandat pooblaščenemu zastopniku v tej drugi pokrajini, ni izpolnila obveznosti iz členov 43 ES in 49 ES;
                        
                     
                           —
                        
                        
                           da razpolagajo s prostori na ozemlju, ki je določeno v dovoljenju, in da v njih izobesijo seznam storitev, ki se lahko opravijo za stranke, ni izpolnila obveznosti iz člena 49 ES;
                        
                     
                           —
                        
                        
                           da razpolagajo s prostorom v vsaki pokrajini, kjer nameravajo izvajati svoje dejavnosti, ni izpolnila obveznosti iz člena 43 ES.
                        
                     
         
               2)
            
            
               V preostalem se tožba zavrne.
            
         
               3)
            
            
               Komisija Evropskih skupnosti in Italijanska republika nosita vsaka svoje stroške.
            
         
      (1)  UL C 143, 11.6.2005.